Ehdotus Euroopan parlamentin ja neuvoston päätös EU:n solidaarisuusrahaston varojen käyttöön ottamisesta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti /* KOM/2007/0526 lopull. */





[pic] | EUROOPAN YHTEISÖJEN KOMISSIO | Bryssel 13.9.2007 KOM(2007) 526 lopullinen Ehdotus EUROOPAN PARLAMENTIN JA NEUVOSTON PÄÄTÖS EU:n solidaarisuusrahaston varojen käyttöön ottamisesta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti (komission esittämä) PERUSTELUT Toukokuun 17. päivänä 2006 tehdyssä toimielinten sopimuksessa[1] määrätään, että Euroopan unionin solidaarisuusrahaston varoja voidaan ottaa käyttöön joustomekanismin avulla vuosittain enintään miljardi euroa ylittäen rahoituskehyksen asianomaisten otsakkeiden määrät. Edellytykset tuen saamiselle rahastosta on määritelty neuvoston asetuksessa (EY) N:o 2012/2002[2]. Saksa on hakenut rahastosta tukea sitä tammikuussa koetelleen rajun myrskyn ja Ranska (Réunion) Réunionin saarelle helmikuussa 2007 iskeneen trooppisen syklonin vuoksi. Seuraavassa on esitetty arviot vahinkojen kokonaismääristä: (euroina) Välittömät vahingot | Ehdotettu tuki | Saksa, Kyrill-myrsky | 4 687 300 000 | 166 905 985 | Ranska, Réunion, Gamède-sykloni | 211 600 000 | 5 290 000 | Yhteensä | 4 898 900 000 | 172 195 985 | Tutkittuaan hakemukset[3] ja otettuaan huomioon sen, minkä verran tukea rahastosta voidaan enintään myöntää, sekä mahdollisuudet määrärahojen uudelleen kohdentamiseen lisävaroja edellyttävän otsakkeen sisällä komissio esittää, että EU:n solidaarisuusrahaston varoja otetaan käyttöön yhteensä 172 195 985 euroa, jotka kohdennetaan rahoituskehyksen alaotsakkeeseen 3 b. Komissio esittää 17. toukokuuta 2006 tehdyn toimielinten sopimuksen 26 kohdan mukaisesti lisätalousarvion (LT), jonka perusteella vuoden 2007 talousarvioon voidaan ottaa tässä tarkoitetut maksusitoumus- ja maksumäärärahat. Määrärahat jaotellaan saajamaittain. Ehdotus EUROOPAN PARLAMENTIN JA NEUVOSTON PÄÄTÖS EU:n solidaarisuusrahaston varojen käyttöön ottamisesta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[4] ja erityisesti sen 26 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002[5], ottavat huomioon komission ehdotuksen[6], sekä katsovat seuraavaa: (1) Euroopan unioni on perustanut Euroopan unionin solidaarisuusrahaston, jäljempänä ’rahasto’, osoittaakseen solidaarisuutta katastrofialueiden väestöä kohtaan. (2) Toukokuun 7 päivänä 2006 tehdyn toimielinten sopimuksen mukaan rahaston varoja voidaan ottaa käyttöön vuosittain enintään miljardi euroa. (3) Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön. (4) Saksa on tehnyt hakemuksen rahaston varojen käyttöön ottamiseksi sitä kohdanneen rajun myrskyn aiheuttaman katastrofin ja Ranska sitä kohdanneen trooppisen syklonin aiheuttaman katastrofin vuoksi, OVAT PÄÄTTÄNEET SEURAAVAA: 1 artikla Euroopan unionin yleiseen talousarvioon varainhoitovuodeksi 2007 otetaan käyttöön Euroopan unionin solidaarisuusrahaston varoja 172 195 985 euroa maksusitoumus- ja maksumäärärahoina. 2 artikla Tämä päätös julkaistaan Euroopan unionin virallisessa lehdessä . Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EYVL L 311, 14.11.2002, s. 3. [3] Tiedonanto komissiolle Saksan tekemästä hakemuksesta, joka koskee Euroopan unionin solidaarisuusrahaston varojen käyttöönottoa tammikuussa 2007 maata koetelleen rajun myrskyn johdosta, ja tiedonanto komissiolle Ranskan (Réunion) tekemästä hakemuksesta, joka koskee Euroopan unionin solidaarisuusrahaston varojen käyttöönottoa Réunionille helmikuussa 2007 iskeneen trooppisen syklonin johdosta, komission hakemuksista tekemät analyysit mukaan luettuina. [4] EUVL C 139, 14.6.2006, s. 1. [5] EYVL L 311, 14.11.2002, s. 3. [6] EUVL C […], […], s. […].